
ПП ''НОВИ КОЗЈАК''АД у стечају, Нови Козјак, Ул. светог Саве бр. 49, матични број 08047561, ПИБ 101086992, кога заступа Агенција за лиценцирање стечајних управника, Центар за стечај, Београд, Теразије 23 и по пуномоћју повереник Иван Чакаревић:


О Г Л А Ш А В А
издавање у закуп непокретне имовине јавним прикупљањем писаних понуда

и то:

Целина 1:	Земљиште укупне површине 186ха 65а 10м2 од чега је:
	-  173ха 64а 55м2 пољопривредно земљиште 
- 13ха 00а 55м2 грађевинско земљиште изван грађевинског подручја-Економија 1, све уписано лист непокретности бр. 3 КО Нови Козјак,

Целина 2: 	Земљиште укупне површине 157ха 98а 63м2, 
- 157ха 62а 99м2 пољопривредно земљиште уписано у листове непокретности: бр. 3, бр.1018, бр. 718, бр. 719 и бр. 546 КО Нови Козјак
- 35а 64м2 грађевинско земљиште - Економија 3, уписано у лист непокретности бр.3 КО Нови Козјак.

Закуп се уговара на временски период од 21.11.2022. до 20.11.2023. године;

Минимално прихватљива понуда закупнине за наведени период износи за:

Целину 1 укупан износ од 8.101.000,00 РСД 
Целину 2 укупан износ од 6.001.000,00 РСД.

Право на учешће на јавном прикупљању понуда имају сва правна и физичка лица која:

1. у последње две године рачунајући од дана објаве огласа нису били у блокади нити је била вршена принудна наплата по текућем рачуну (доставити потврду НБС)
2. немају доспелих неизмирених обавеза по било ком основу према стечајном дужнику а што укључује сва лица која имају статус повезаних лица са Понуђачем, у смислу одредаба Закона о привредним друштвима
3. која нису у правном спору са стечајним дужником на дан објаве огласа, односно у поступку парничног, кривичног или поступка извршења, а што укључује сва лица која имају статус повезаних лица са Понуђачем, у смислу одредаба Закона о привредним друштвима
4. уплате депозит на текући рачун стечајног дужника ПП ''НОВИ КОЗЈАК'' АД у стечају, Нови Козјак, број 160-354823-85 код Banca Intesa AD најкасније до 26.09.2022. године до 17 часова и то:
-за целину 1 износ од 810.000,00 дин.  
-за целину 2 износ од 600.000,00 дин. 

5. предају потписану изјаву о губитку права на повраћај депозита за учешће на јавном   прикупљању понуда. Иста се преузима заједно са обрасцем пријаве за учешће код повереника стечајног управника уз претходну најаву на број телефона 065/525-1524.
Понуђач губи право на повраћај депозита за учешће на јавном прикупљању понуда уколико:
а. не поднесе понуду или поднесе понуду која не садржи обавезне елементе
б. одбије да потпише уговор о закупу
[bookmark: _Hlk86230644]в. буде проглашен за закупца а не уплати закупнину и новчани износ обезбеђења за исплату трошкова у складу са роковима из огласа.

Потенцијални закупци су у обавези да до 27.09.2022. године до 15 сати поверенику стечајног управника, уз претходну телефонску најаву, доставе:
	- попуњен образац пријаве за учешће, доказ о уплати депозита, потписану изјаву о губитку права на повраћај депозита, изјаву о непостојању неизмирених обавеза, као и судских поступака са стечајним дужником, оверено пуномоћје за заступање на отварању понуда (уколико отварању понуда присуствује пуномоћник);
	- извод из регистра привредних субјеката и ОП образац, потврду НБС о непостојању блокаде или принудне наплате у последње две године (уколико се као потенцијални закупац пријављује правно лице);
- фотокопију или очитану личну карту (уколико се као потенцијални закупац пријављује физичко лице).

Имовина се издаје у закуп у виђеном стању и закупац се не може позивати на његове физичке недостатке.

Свим понуђачима, изузев првопласираном и другопласираном, депозит ће бити враћен у року од 3 радна дана од дана отварања понуда. Уплаћени депозит за првопласираног понуђача урачунаће се у цену закупа. 

Уговор о закупу потписује се у року од 3 радна дана од дана отварања понуда.
Стечајни управник нема обавезу накнаде штете по било ком основу а поводом учешћа на јавном прикупљању понуда.
Закуподавац није у обавези да прихвати ни једну достављену понуду.

Проглашени закупац је дужан да уплати целокупан износ закупнине у року од 8 дана од дана закључења уговора. Приликом уплате износа закупнине проглашени закупац је у обавези да за целину 1 уплати и износ од 400.000,00 динара, односно износ од 300.000,00 динара за целину 2 као средство обезбеђења плаћања трошкова водног доприноса, пољарине и других зависних трошкова (пореза, доприноса, накнада и др.) која су на терет имовине која је предмет закупа. Износ који проглашени закупац уплаћује као средство обезбеђења ће бити враћен закупцу по престанку закупа и потписивању записника о примопредаји, под условом да је закупац, на дан престанка закупа, исплатио уговорену закупнину и све пратеће трошкове преузете уговором о закупу.

Другопласираном понуђачу депозит се враћа по уплати целокупног износа од стране проглашеног закупца, изузев у случају када не дође до реализације уговора о закупу, односно уколико проглашени закупац одбије да потпише уговор о закупу или не уплати целокупан износ закупнине и новчани износ обезбеђења за исплату трошкова у прописаним роковима и по прописаној процедури, када се за закупца се проглашава други најбољи понуђач. Други најбољи понуђач има иста права и обавезе као проглашени закупац.

Заинтересовани закупци достављају иницијалне понуде у затвореној коверти. Затворена коверта треба да садржи понуду са назначењем целине на коју се односи и јасно одређеним износом у динарима који се нуди на име закупнине за цео период трајања закупа. Понуда мора да буде на српском језику, читко исписана и потписана од стране понуђача или овлашћеног лица. Понуде са варијантама нису дозвољене. Непотпуне и неуредне понуде, као и понуде које садрже услов неће се узимати у разматрање.

Понуде се достављају лично у затвореној коверти са назнаком «Не отварати – понуда за закуп пољопривредног земљишта АД «Нови Козјак» у стечају за целину:_(1 или 2)» (обавезно навести целину из огласа)  на адреси Агенције за лиценцирање стечајних управника, Београд, Теразије 23, III спрат, канцеларија 301.  Крајњи рок за доставу понуда је 28.09.2022. године до 13:00 часова.

Јавно отварање понуда одржаће се 28.09.2022. године у 13:15 часова (15 минута по истеку времена за достављање понуда) на истој адреси. У разматрање ће се узети само исправне понуде које пристигну до назначеног времена.

Након отварања понуда комисија ће јавно прочитати све приспеле понуде које се узимају у разматрање, те ће, уколико буде више понуђача, дати могућност да понуђачи три пута побољшају своје иницијалне понуде.

Порезе и трошкове који произлазе из закљученог уговора о закупу у целости сноси закупац. 
Закупац не може издати у подзакуп земљиште без писане сагласности Закуподавца.


Овлашћено лице: повереник Иван Чакаревић, тел. 065/525-5124





